
A közigazgatási jogkörben okozott károkkal kapcsolatos igényérvényesítések kihívásai

Kulcsszavak: közigazgatás; jogorvoslat; közhatalom; kártérítés; bíróság
A következő tanulmány a közigazgatási jogkörben okozott károk kapcsán felmerült igényérvényesítési kihívásokra fókuszál. Mindazonáltal a mű ennél többre törekszik. A célom, hogy megőrizve az egyedi, sajátos megközelítésemet felhívjam a figyelmet a jogalkalmazási nehézségekre és azok ember közelibb megközelítésének lehetőségére. Ezzel elérhetőbbé és érthetőbbé téve a jogorvoslatot laikusok számára.
A jogintézmény esszenciájának tekinthető közhatalom gyakorlását interdiszciplináris jellegű már-már mérnöki szintű elemzésével kívánom felmérni. Bár kissé idegennek tűnhet a szakértői szem számára, véleményem szerint üdítő perspektívát ad egy olyan jogintézmény megítélésében, amely egyszerre nyújt kihívást a jogalkalmazók és a jogi igényüket érvényesíteni kívánok számára. Éppen ezen oknál kifolyólag a megközelítést indokolatlannak titulálni nem lehet. Tudatos és szándékos tehát a megközelítés, amely a társadalom igényeinek széles spektrumán kíván átfogó elemzést adni a közhatalmi tevékenységről, azaz jobban mondva a közigazgatási jogkörben okozott károk megközelítése kapcsán.
A polgári jogi kárfelelősségi rendszerben történő értelmezés nehézséget jelent a közigazgatási jogellenesség és a magánjogi jogellenesség összeegyeztethetősége és a dogmatikai szintű kihívások szempontjából is. Éppen ezek miatt a jogintézményt alkotóelemeire bontom, így a felelősség alanya és a kár jellege kerül a figyelem középpontjába. Mindezen felül a joggyakorlat adta nehézségek részletezését követően az károk megtérítése a társadalom számára fontos kérdéskör miatt szót kell ejteni a közigazgatási bíróságok relevanciájáról vagy éppen azok életszerűbb megvalósításáról.
A taglalt egységek és érvek kulminálódnak, és felszínre kerülnek a közigazgatási jogkörben okozott károk anyagi és eljárásjogi feltételek melletti érvényesíthetőségének jogorvoslati kihívásai. A tanulmány azonban nem csak kihívások keresésére vállalkozik, hanem azokkal egy ringbe száll és a megoldást keresi.



